MT
C 15/30
Il-Ġurnal Uffiċjali tal-Unjoni Ewropea
16.1.2023
Talbiet — tiddikjara li, bl-impożizzjoni ta’ drittijiet għal liċenzja ta’ ċirkolazzjoni li għandhom jitħallsu kull sena fir-rigward ta’ liċenzji ta’ vetturi bil-mutur irreġistrati fi Stati Membri oħra qabel l-1 ta’ Jannar 2009 u miġjuba Malta wara din id-data li huma ogħla mid-drittijiet imposti fuq vetturi simili domestiċi, bis-saħħa tar-Raba’ Skeda tal-Att dwar ir-Reġistrazzjoni u l-Liċenzjar ta’ Vetturi bil-Mutur, kif emendat bl-Att VI tal-2009, il-Kapitolu 368 tal-Liġijiet ta’ Malta, ir-Repubblika ta’ Malta naqset milli twettaq l-obbligi tagħha taħt l-Artikolu 110 TFUE; u — tikkundanna lir-Repubblika ta’ Malta għall-ispejjeż.
Motivi u argumenti prinċipali Il-Kummissjoni tissottometti li r-Repubblika ta’ Malta naqset milli twettaq l-obbligi tagħha taħt l-Artikolu 110 TFUE minħabba l-impożizzjoni ta’ drittijiet għal liċenzja ta’ ċirkolazzjoni li għandhom jitħallsu kull sena fir-rigward ta’ liċenzji ta’ vetturi bil-mutur irreġistrati fi Stati Membri oħra qabel l-1 ta’ Jannar 2009 u miġjuba Malta wara din id-data li huma ogħla mid-drittijiet għal liċenzja ta’ ċirkolazzjoni li għandhom jitħallsu kull sena imposti fuq vetturi simili domestiċi.
Appell ippreżentat fil-11 ta’ Novembru 2022 minn Helsingin Bussiliikenne Oy mis-sentenza mogħtija mill-Qorti Ġenerali (Is-Sitt Awla Estiża) fl-14 ta’ Settembru 2022 fil-Kawża T-603/19, Helsingin Bussiliikenne Oy vs Il-Kummissjoni Ewropea (Kawża C-697/22 P) (2023/C 15/33) Lingwa tal-kawża: il-Finlandiż Partijiet Appellant: Helsingin Bussiliikenne Oy (rappreżentanti: O. Hyvönen u N. Rosenlund, avukati) Partijiet oħra fil-proċedura: Il-Kummissjoni Ewropea, ir-Repubblika tal-Finlandja, Nobina Oy et Nobina AB
Talbiet — tannulla s-sentenza tal-14 ta’ Settembru EU:T:2022:555 (1) kollha kemm hi;
2022,
Helsingin
Bussiliikenne
vs
Il-Kummissjoni,
T-603/19,
— tilqa’ t-talbiet kollha kemm huma ppreżentati mir-rikorrenti quddiem il-Qorti Ġenerali, għall-motivi esposti fl-appell; u — tikkundanna lill-Kummissjoni għall-ispejjeż kollha sostnuti minn Helsingin Bussiliikenne Oy quddiem il-Qorti Ġenerali u l-Qorti tal-Ġustizzja, kif ukoll l-interessi legali.
Aggravji u argumenti prinċipali Fil-Kawża T-603/19, il-Qorti Ġenerali kisret id-dritt tal-Unjoniu wettqet żball ta’ liġi billi ċaħdet ir-rikors ippreżentat minn Helsingin Bussiliikenne Oy.
Fl-ewwel motiv, ibbażat fuq ksur ta’ rekwiżiti formali essenzjali, il-Qorti Ġenerali wettqet żball, peress li d-deċiżjoni kontenzjuża tal-Kummissjoni ġiet adottata bi ksur tad-drittijiet proċedurali tal-appellanti.
Il-Qorti Ġenerali wettqet ukoll żball fir-raba’ motiv, sa fejn dan jirrigwarda l-osservanza tal-prinċipju ta’ proporzjonalità.